Okresná prokuratúra Levice 
Šafárikova 7, 934 01 Levice 1 	

Sp. zn. : 1 Pv 517/12/4402	Levice, 27.9.2012
EEČ : 2-31-115-2012

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Levice
Podľa § 215 odsek 1 písmeno a Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX

trestné stíhanie vedené proti 
XXXXX, nar. 19.01.1970 v Leviciach, trvale bytom XXXXX. 201 pre prečin zanedbania povinnej výživy podľa § 207 ods. 1 Trestného zákona, ktorého sa dopustil na tom skutkovom základe, že 

hoci z ustanovenia § 62 a nasl. Zákona o rodine mu vyplýva povinnosť vyživovať svoje maloleté dieťa a to XXXXX nar. 13.02.1996, pričom rozsudkom Okresného súdu v Leviciach pod č.k.: 10P 321/2011-89 zo dňa 23.02.2012, ktorý nadobudol právoplatnosť dňa 10.03.2012 bol mal. Kevin XXXXX zverený do osobnej starostlivosti matke XXXXX, nar. XXXXX, trvale bytom XXXXX, XXXXX kde mu bolo uložené prispievať na výživu syna sumou 110.-€ mesačne vždy do 15-teho toho ktorého mesiaca vopred k rukám matke XXXXX a to od 01.03.2011 túto svoju vyživovaciu povinnosť si neplní a za obdobie od 01.03.2012 do 16.07.2012 dlhuje matke mal. XXXXX a to XXXXX na výživnom sumu v celkovej výške 550,-€.,

lebo je nepochybné, že sa nestal skutok, pre ktorý sa vedie trestné stíhanie
Odôvodnenie:

	Uznesením policajného orgánu Okresného riaditeľstva PZ, Odboru  poriadkovej polície, Obvodného oddelenia PZ v Leviciach sp. zn. ORP-795/LV-LV-2012 zo dňa  08.08.2012 bolo podľa § 199 ods. 1 Trestného poriadku začaté trestné stíhanie a súčasne tým istým uznesením pod tou istou spisovou značkou podľa § 206 ods. 1 Trestného poriadku vznesené obvinenie XXXXX pre prečin zanedbania povinnej výživy podľa § 207 ods.1 Trestného zákona, na tom skutkovom základe, ako je uvedené vo výrokovej časti tohto uznesenia.
	Preskúmaním spisového materiálu som zistil, že obvinený XXXXX za obdobie od 01.03.2012 do 16.07.2012 neplnil svoju zákonnú povinnosť vyživovať na svojho mal. syna XXXXX nar. 13.02.1996. Výška vyživovacej povinnosti bola deklarovaná rozsudkom Okresného súdu v Leviciach pod  sp. zn.: 10P 321/2011-89  zo dňa 23.02.2012, právoplatným 10.03.2012, ktorým bol zaviazaný prispievať na výživu svojho dieťaťa sumou vo výške    110,-€ vždy do 15-teho dňa toho ktorého mesiaca vopred k rukám matke XXXXX. 
Obvinenému za sledované obdobie od 01.03.2012 do 16.07.2012 vznikol dlh na výživnom pre XXXXX vo výške 550.-€, čo uviedla aj poškodená XXXXX. Poškodená ďalej uviedla, že výživné za mesiac marec 2012 až júl 2012 zaplatil obvinený v plnej výške dlžne výživné, celkovej výške 550,-€ a teda obvinený ku dňu 21.08.2012, nie je dĺžni žiadnu hotovosť na výživnom.
	Trestného činu zanedbania povinnej výživy podľa § 207 ods.1 Trestného zákona sa dopustí ten, kto najmenej tri mesiace v období dvoch rokov neplní, čo aj z nedbanlivosti, zákonnú povinnosť vyživovať alebo zaopatrovať iného.
	Nakoľko obvinený XXXXXa poštovým poukazom na adresu XXXXX, XXXXX, XXXXX podacie číslo 50086 dňa 21.08.2012 uhradil sumu na dlžnom výživnom a bežnom výživnom vo výške  660-€  a poštovým poukazom na tú istú adresu dňa 24.09.2012 bežné výživné v sume 110,-€,  čo bolo potvrdené aj poškodenou XXXXX, svoj dlh na výživnom uhradil v plnej výške, čím v priebehu prípravného konania bola splnená zákonná povinnosť obvineného, t.j. dlžné výživné bolo v plnej výške uhradené a čin obvineného nemal trvalo nepriaznivé následky.
	Podľa § 86 písmeno a/ Trestného zákona trestnosť trestného činu zaniká aj vtedy, ak ide o trestný čin zanedbania povinnej výživy podľa § 207, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.
	Podľa § 215 odsek 1 písmeno h / Trestného poriadku prokurátor zastaví trestné stíhanie, ak zanikla trestnosť činu.
	Vzhľadom na horeuvedené skutočnosti som rozhodol tak, ako je to uvedené vo výrokovej časti tohto uznesenia.     

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Jozef Šedivý
prokurátor